Jens Peter Kampmann
Jens Peter Kampmann, f. 1941, dansk læge; søn af Viggo Kampmann. Han er speciallæge i intern medicin, medicinske lungesygdomme og klinisk farmakologi og var 1987-99 overlæge på lungemedicinsk afdeling, Bispebjerg Hospital. 
Siden 1974 har han haft afgørende indflydelse på udviklingen af klinisk farmakologi i Danmark, bl.a. som medlem af Sundhedsstyrelsens, fra 1996 Lægemiddelstyrelsens, Medicintilskudsnævn, Registreringsnævn og Bivirkningsnævn, som leder af Sundhedsstyrelsens tværfaglige kursus i klinisk farmakologi fra 1979 og som hovedredaktør af Lægeforeningens Medicinfortegnelse fra 1994. Jens Peter Kampmanns undervisningsvirksomhed har fået stor betydning for danske lægers ordinationspraksis, især hvad angår omkostningsbevidst ordination. 
1999-2009 var han chef for Institut for Rationel Farmakoterapi under Lægemiddelstyrelsen. Fra 2009 har han været overlæge på Klinisk Farmakologisk Afdeling på Bispebjerg Hospital